《饭山阁同华旷轩朱若愚司马效兹次天钧上人韵》
清代·黄廷升

寒食寒于三月三，嫩晴天气爱江南。杖藜直上饭山阁，呼酒径开弥勒龛。

湖海客吟花雨榻，石林僧扫夕阳庵。古人经世非无术，可怪嵇康七不堪。

作者简介：黄廷升(1696-1750)，字胜城，又字圣臣，号毅庵，清无锡人。国子生。性和易，喜购书，好宾客，族党姻戚熏其德，多自愧也。有《楞伽山人稿》。